KLASA:402-03/21-01/2

URBROJ:2178/02-01-21-8

**REPUBLIKA HRVATSKA**

**BRODSKO – POSAVSKA ŽUPANIJA**

**OPĆINA BEBRINA**

**JAVNI NATJEČAJ ZA FINANCIRANJE PROGRAMA/PROJEKATA/MANIFESTACIJA OD INTERESA ZA OPĆE DOBRO IZ PRORAČUNA OPĆINE BEBRINA U 2021. GODINI**

**Upute za prijavitelje**

Rok za dostavu prijava na natječaj: 15. veljače 2021. godine

**1. JAVNI NATJEČAJ ZA DODJELU FINANCIJSKIH SREDSTAVA, ODNOSNO NEFINANCIJSKE PODRŠKE UDRUGAMA KOJE PRIDONOSE RAZVOJU OPĆEG DOBRA U OPĆINI BEBRINA**

* 1. **Opis problema čijem se rješavanju želi doprinijeti ovim natječajem**

Financiranje programa/projekata/manifestacija od interesa za opće dobro koje provode organizacije civilnog društva i ostale neprofitne organizacije jedan je od najčešćih oblika suradnje Općine Bebrina i organizacija civilnog društva i ostalih neprofitnih organizacija u provedbi javnih politika, odnosno rješavanja prioritetnih javnih potreba.

U skladu s obvezama koje proistječu iz članka 33 stavka 2. Zakona o udrugama („Narodne Novine“ broj 74/14), koji je stupio na snagu 1. listopada 2014. godine, Vlada Republike Hrvatske donijela je Uredbu o kriterijima, mjerilima i postupcima financiranja i ugovaranja programa i projekata za opće dobro koje provode udruge („Narodne Novine“ broj 26/15), koja je stupila na snagu 17. ožujka 2015. godine. Uredba uređuje temeljne preduvjete i standarde postupanja koje moraju osigurati davatelji financijskih sredstava iz javnih izvora, ali ujedno utvrđuje osnovne i dodatne uvjete koje moraju ispunjavati organizacije civilnog društva kada provode aktivnosti programa/projekta/manifestacije financiranih iz tih izvora.

Pod javnim izvorima podrazumijevaju se sredstva državnog proračuna, koja uključuju i namjenska sredstva od igara na sreću te sredstva proračuna županija, gradova i općina, kao i sredstva javnih fondova i prihoda javnih poduzeća i drugih javnih institucija, fondova Europske unije i inozemnih javnih izvora.

Organizacije civilnog društva koje pokazuju interes za korištenjem sredstava iz javnih izvora moraju biti spremne na ispunjavanje utvrđenih zahtjeva sa svrhom osiguranja što kvalitetnijeg nadzora nad trošenjem sredstava poreznih obveznika.

Financiranje programa/projekata/manifestacija provodi se putem javnog natječaja, čime se osigurava transparentnost dodjele financijskih sredstava i omogućava dobivanje kvalificiranih prijava, odnosno odabir najkvalitetnijih programa/projekata/manifestacija. U konačnici, veća otvorenost i transparentnost postupaka dodjele financijskih sredstava iz javnih izvora za programe/projekte/manifestacije od interesa za opće dobro pridonijeti će osnaživanju povjerenja građana u rad tijela javne vlasti kao i u rad organizacija civilnog društva. Sport je djelatnost koja u velikoj mjeri utječe na razvoj mladih osoba, potiče suradnju, osjećaj pripadnosti i timski duh, ali i u ogromnoj mjeri utječe na i određuje živote osoba odrasle životne dobi. Svjesni činjenice da je razvoj modernog društva najviše svojim negativnim stranama pogodio djecu i adolescente, davanjem financijske i nefinancijske potpore udrugama kojima je osnovna djelatnost promicanje i razvoj sporta Općina Bebrina (u daljnjem tekstu: Općina) želi pomoći institucionalnom i organizacijskom razvoju udruga koje promiču sport.

Uzimajući u obzir nesumnjivo veliki utjecaj sporta na društveni život osobe, nije zanemariva ni činjenica da bavljenje sportom pridonosi i zdravom životu pojedinca stoga je cilj pomoći što više sportskih organizacija na području Općine Bebrina.

S druge strane, kultura kroz njegovanje običaja, povijesne baštine, plesova i pjesama našega kraja dovodi do toga da ono što su naši stari radili i njegovali ne padne u zaborav. Društvo živi u sadašnjosti s pogledom u budućnost, no jedan od čimbenika koji ga određuje je i njegova prošlost i povijest stoga se baština koju sam ostavili preci ne smije zaboraviti.

Organizacije civilnog društva svojim radom potiču timski duh, povezivanje stanovnika ruralih područja i razvoj aktivnosti koje su građanima malih sredina potrebne.

* 1. **Ciljevi natječaja i prioriteti za dodjelu sredstava**

Opći cilj ovog natječaja je pomoć organizacijskom i institucionalnom razvoju udruga u djelatnostima sporta, kulture, religije i ostalih aktivnosti od interesa za opće dobro koje promiču kvalitetu života stanovnika Općine Bebrina.

Prioriteti za dodjelu sredstava:

* **Prioritetno područje 1** - Podrška kulturno umjetničkom, glazbenom i folklornom amaterizmu, institucionalnom i organizacijskom razvoju udruga usmjerenih razvoju i promicanju kulture (kulturne manifestacije od interesa za općinu, redoviti rad udruge, osiguravanje trajnosti i stabilnosti udruga od posebnog značaja za općinu)
* **Prioritetno područje 2 -** Podrška institucionalnom razvoju vjerskih zajednica i zaštita i očuvanje nepokretnih kulturnih dobara, spomenika kulture i objekata crkve
* **Prioritetno područje 3 -** Podrška institucionalnom i organizacijskom razvoju udruga usmjerenih razvoju i promicanju sporta, lova i ribolova
* **Prioritetno područje 4 -** Podrška institucionalnom i organizacijskom razvoju udruga usmjerenih razvoju i promicanju lokalne zajednice i općeg dobra (razne udruge građana)
* **Prioritetno područje 5-** Sufinanciranje obveznog doprinosa korisnika financiranja za provedbu programa i projekata ugovorenih iz fondova Europske unije i inozemnih izvora koji se provode na području općine Bebrina
  1. **Planirani iznosi i ukupna vrijednost natječaja**

Za financiranje aktivnosti iz ovog natječaja raspoloživ je iznos od 560.000,00 kn.

Vrijednost natječaja u Prioritetnom području 1 je 100.000,00 kn.

Vrijednost natječaja u Prioritetnom području 2 je 100.000,00 kn.

Vrijednost natječaja u Prioritetnom području 3 je 220.000,00 kn.

Vrijednost natječaja u Prioritetnom području 4 je 40.000,00 kn.

Vrijednost natječaja u Prioritetnom području 5 je 100.000,00 kn.

1. **PROPISANI (FORMALNI) UVJETI NATJEČAJA**
   1. **Prihvatljivi prijavitelji**

Na natječaj se mogu prijaviti:

* udruge, vjerske zajednice i ostale organizacije civilnog društva registrirane na području Općine koje svoje programe/projekte/manifestacije obavljaju na području Općine i svojim djelovanjem doprinose njezinom ugledu i prepoznatljivosti, koje su statutima programski usmjerene na rad u području koje je predmet financiranja i kojima se promiču uvjerenja i ciljevi koji nisu u suprotnosti s Ustavom i zakonom
* upisane su u Registar udruga ili drugi odgovarajući registar pri nadležnom tijelu,
* upisane su u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija (ako je primjenjivo),
* ispunile su sve ugovorne obveze prema Općini
* imaju odgovarajuće organizacijske kapacitete i ljudske resurse za provedbu programa/projekta/manifestacije,
* u kojima se protiv osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom,
* programi/projekti/manifestacije koji zadovoljavaju opće potrebe i služi općem dobru i u skladu su s navedenim prioritetima
* udruge, vjerske zajednice i ostale organizacije civilnog društva koje nemaju sjedište registirano na području Općine Bebrina ukoliko uz prethodno navedene uvjete, provode svoje programe/projekte/manifestacije kojima se potiče i razvija suradnja s udrugama s područja Općine i u određenom dijelu se obavljaju na području Općine Bebrina ili promoviraju općinu Bebrina.

Pravo prijave na natječaj nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
* udruge koje nisu upisane u Registar neprofitnih organizacija (ako je primjenjivo),
* strukovne udruge čiji rad/djelatnost nije vezana uz djelatnost sporta i kulture,
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile program/projekt/manifestaciju),
* udruge koje su u stečaju,
* udruge koje nisu ispunile obveze vezane uz plaćanje doprinosa ili poreza,
* udruge čiji je jedan od osnivača politička stranka.
  1. **Prihvatljive aktivnosti**

Planirano trajanje provedbe aktivnosti iz natječaja je kalendarska godina u kojoj se dodjeljuju financijska sredstva.

Programi/projekti/manifestacije za koje su dodijeljena sredstva provode se na području Općine Bebrina, te na drugom području Brodsko – posavske županije ili izvan područja županije ako se na taj način promovira Općina i doprinosi njezinom ugledu i prepoznatljivosti na lokalnoj, regionalnoj, nacionalnoj ili međunarodnoj razini.

Prihvatljive aktivnosti su:

* organiziranje natjecanja i manifestacija,
* troškovi natjecanja,
* nabava opreme za rad organizacije,
* održavanje sportskih terena i prostora za rad udruge
* uređenje i održavanje sakralnih objekata
* redovito poslovanje udruga usmjerenih razvoju i promicanju lokalne zajednice i općeg dobra
* rad s djecom i mladima i slično
* obvezni doprinosi korisnika financiranja za provedbu programa i projekta ugovorenih iz fondova Europske unije i inozemnih izvora koji se provode na području općine Bebrina, vodeći pri tome računa o poštivanju načela izbjegavanja dvostrukog financiranja.

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Nisu prihvatljive aktivnosti:

* kojima se obavlja gospodarska djelatnost
* koje nisu predmet natječaja
  1. **Prihvatljivi troškovi**

Sredstvima ovog natječaja mogu se financirati samo stvarni i prihvatljivi troškovi, nastali provođenjem aktivnosti u vremenskom razdoblju naznačenom u ovim Uputama. Prilikom procjene aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti kao što su:

* organizacija manifestacija i natjecanja (troškovi organizacije utakmica, suci i delegati pri čemu treba posebno naznačiti vrstu i cijenu svake usluge),
* materijal za aktivnosti,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu)
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe,
* troškovi nabavke opreme nužne za provedbu aktivnosti koja mora biti specificirana po vrsti i iznosu,
* putni troškovi,
* režijski troškovi
* troškovi uređenja i održavanja sakralnih objekata
* obvezni doprinosi korisnika financiranja za provedbu programa i projekta ugovorenih iz fondova Europske unije i inozemnih izvora koji se provode na području općine Bebrina, vodeći pri tome računa o poštivanju načela izbjegavanja dvostrukog financiranja.

**Prihvatljivi troškovi su troškovi koje ima korisnik financiranja, a koji ispunjava sve slijedeće kriterije:**

* nastali su za vrijeme razdoblja provedbe programa /projekta/manifestacije a u skladu s ugovorom, osim troškova koji se odnose na završna izvješća, troškovi revizije i troškova vrednovanja, a plaćeni su do datuma predaje završnog izvješća
* program/projekt/manifestacija moraju biti navedeni u ukupnom predviđenom proračunu
* nužni su za provođenje programa /projekt/manifestacije
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost

**Izravni troškovi korisnika i njihovih partnera:**

* troškovi zaposlenika angažiranih na projektima/programima koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama Pravilnika
* putni troškovi i troškovi dnevnica za zaposlenike i druge osobe koje sudjeluju u manifestacijama/projektima/programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna
* troškovi kupnje ili iznajmljivanje opreme i materijala (novih ili rabljenih) namijenjenih isključivo za manifestaciju/projekt/program te troškovi usluga pod uvjetom da su u skladu s tržišnim cijenama
* troškovi potrošne robe
* troškovi podugovaranja
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje itd.) i ostali troškovi

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitni inventar, telefon, pošta i drugi neizravni troškovi koji nisu povezani s provedbom manifestacija/projekta/programa.

Pod neizravnim troškovima podrazumijevaju se troškovi koji nisu izravno povezani s provedbom aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi kao što su:

* troškovi struje i vode,
* troškovi komunikacije (troškovi telefona, interneta, pošte i sl.) koji moraju biti specificirani,
* uredski materijal.

**Neprihvatljivi troškovi su:**

* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, osim kada je to nužno za izravno provođenje manifestacija/projekta/programa, kada se vlasništvo mora prenijeti na korisnika i/ili partnera najkasnije po završetku manifestacija/projekta/programa
* gubitci na tečajnim razlikama
* zajmovi trećim stranama
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s Općinom Bebrina dio tih troškova može priznati kao prihvatljiv trošak)

**3. KAKO SE PRIJAVITI**

**3.1. Što sadrži prijava?**

Prijava se smatra potpunom ako sadrži uredno popunjene, ovjerene i potpisane sljedeće prijavne obrasce i priloge:

1. Obrazac opisa aktivnosti (izvornik)
2. Obrazac proračuna aktivnosti (izvornik)
3. Obrazac izjave o nepostojanju dvostrukog financiranja (izvornik)
4. Izjavu o uredno ispunjenim obvezama (izvornik)
5. Izjavu o nekažnjavanju (izvornik)
6. Izjava o financiranim projektima iz javnih izvora
7. Izjava o suglasnosti za uvid u kaznenu evidenciju (izvornik) – 2 primjerka u originalu **za osobe koje će biti u izravnom kontaktu s djecom tijekom provedbe programa ili projekta (ukoliko je primijenjivo)**
8. Popis priloga
9. Izvod iz upisa u odgovarajući registar ukoliko navedeni izvod nije javno dostupan i provjerljiv– ne stariji od 3 mjeseci od dana slanja ovog poziva (preslika)
10. Dokaz o području djelovanja (preslika ovjerenog statuta ukoliko nije vidljiv u odgovarajućem registru)
11. **POTVRDA POREZNE UPRAVE o stanju javnog dugovanja za prijavitelja iz koje je vidljivo da organizacija nema duga. Potvrda mora biti izdana unutar roka od kada je raspisan natječaj do datuma dostave prijave (izvornik)**
12. Preslike osobne iskaznice ili putovnice u 2 primjerka za osobe koje će biti u izravnom kontaktu s djecom tijekom provedbe projekta ili programa (ukoliko je primijenjivo).

**3.2. Kako popuniti prijavu?**

Obrasci koji su sastavni dio natječajne dokumentacije se popunjavaju putem računala ili ručno i šalju u papirnatom obliku.

Obrasci moraju biti vlastoručno potpisani od osobe ovlaštene za zastupanje organizacije i ovjereni službenim pečatom organizacije.

**3.3. Gdje poslati prijavu?**

Dokumentacija se šalje preporučeno poštom ili osobno uz napomenu „Za natječaj za financiranje programa/projekata/manifestacija od interesa za opće dobro iz proračuna Općine Bebrina 2021. godine“ na adresu:

OPĆINA BEBRINA

BEBRINA 83, 35254 BEBRINA

**3.4. Rok za slanje prijave**

Rok za prijavu je **15. veljače 2021. godine**. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno, prijavitelju će biti izdana potvrda o točnom vremenu prijama pošiljke.

**3.5. Pitanja**

Sva pitanja vezana uz natječaj mogu se postaviti isključivo elektroničkim putem, slanjem upita do isteka roka za dostavu prijave, na sljedeću adresu: [opcina@bebrina.hr](mailto:opcina@bebrina.hr)

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, Općina ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

**4. POSTUPAK**

Sve pristigle i zaprimljene prijave proći će kroz sljedeći postupak:

**4.1. Pregled prijava u odnosu na propisane uvjete natječaja**

Općinski načelnik općine Bebrina (u daljnjem tekstu Općinski načelnik) odlukom osniva Povjerenstvo za pripremu i provedbu javnog natječaja za financiranje programa/projekata/manifestacija od interesa za opće dobro iz proračuna općine Bebrina u 2021. godini (u daljnjem tekstu: Povjerenstvo).

U postupku provjere ispunjavanja propisanih administrativnih uvjeta natječaja Povjerenstvo provjerava:

* je li prijava dostavljena na pravi natječaj i u zadanome roku,
* ako je primjenjivo, je li lokacija provedbe manifestacija, projekta i/ili programa prihvatljiva,
* ako je primjenjivo, jesu li prijavitelj i partner prihvatljivi sukladno uputama za prijavitelje natječaja,
* jesu li dostavljeni, potpisani i ovjereni svi obvezni obrasci te
* jesu li ispunjeni drugi propisani uvjeti natječaja.

Sve udruge čije prijave budu odbijene iz razloga neispunjavanja propisanih uvjeta, o toj činjenici moraju biti obaviještene u roku od najviše 8 dana od dana donošenja odluke, nakon čega mogu u roku od 8 dana od dana prijema obavijesti, podnijeti prigovor Općinskom načelniku, koji će u roku od 3 dana od primitka prigovora o istome odlučiti.

U slučaju prihvaćanja prigovora od strane Općinskog načelnika, prijava će biti upućena u daljnji postupak, a u slučaju neprihvaćanja prigovora prijava će biti odbijena.

**4.2. Ocjenjivanje prijave**

Povjerenstvo razmatra i ocjenjuje prijave koje su ispunile propisane administrativne uvjete natječaja sukladno kriterijima koji su propisani Pravilnikom o financiranju aktivnosti, projekta i/ili programa od interesa za opće dobro koje provode udruge sredstvima proračuna Općine Bebrina ("Službeni vjesnik Brodsko – posavske županije", broj 25/15) te daje prijedlog za odobravanje i dodjelu financijskih sredstava, odnosno nefinancijske podrške za aktivnosti, projekte i/ili programe, o kojem, uzimajući u obzir sve činjenice, odlučuje Općinski načelnik.

**4.3. Dostava dodatne dokumentacije i ugovaranje**

Kako bi se izbjegli dodatni nepotrebni troškovi prilikom prijave na natječaj, Općina će tražiti dodatnu dokumentaciju isključivo od onih prijavitelja koji su, temeljem postupka procjene prijava ostvarili pravo na dodjelu financijskih sredstava, odnosno nefinancijske podrške.

Prije konačnog potpisivanja ugovora s korisnikom sredstava, a temeljem procjene Povjerenstva, Općina može tražiti reviziju obrasca proračuna kako bi procijenjeni troškovi odgovarali stvarnim troškovima u odnosu na predložene aktivnosti.

Dodatna dokumentacija koju Općina može tražiti je:

* originalna dokumentacija,
* uvjerenje o nekažnjavanju iz kojeg je vidljivo da se protiv korisnika, odnosno osobe ovlaštene za zastupanje i voditelja aktivnosti ne vodi kazneni postupak i nije pravomoćno osuđen za prekršaje ili kaznena djela definirana člankom 48. stavkom 2. alinejama c) i d) Uredbe.

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

**4.4. Javna objava rezultata i obavijest o donesenoj odluci o dodjeli financijskih sredstava, odnosno nefinancijske podrške**

Nakon donošenja odluke o aktivnostima kojima su odobrena financijska sredstva, odnosno nefinancijske podrške Općina će javno objaviti rezultate natječaja s podacima o udrugama i aktivnostima kojima su odobrena sredstva i iznosima odobrenih sredstava financiranja, odnosno pravima, pokretninama i nekretninama koja su odobrena.

Općina će, u roku od 8 dana od donošenja odluke o dodjeli financijskih sredstava, odnosno nefinancijskih podrški obavijestiti udruge čije aktivnosti nisu prihvaćene za financiranje o razlozima nefinanciranja njihovih aktivnosti.

Općina će udrugama koje su nezadovoljne odlukom o dodjeli financijskih sredstava, odnosno nefinancijske podrške omogućiti podnošenje prigovora na odluku o dodjeli financijskih sredstava, odnosno nefinancijske podrške.

Prigovor se može podnijeti u roku 8 dana od dana primitka pisane obavijesti o rezultatima natječaja, odnosno od dana primitka odluke o dodjeli financijskih sredstava, odnosno nefinancijske podrške.

Prigovor se može podnijeti isključivo na natječajni postupak te bodovanje nekog kriterija s 0 bodova, ukoliko korisnik smatra da je u prijavi dostavio dovoljno argumenata za drugačije bodovanje.

Prigovor se ne može podnijeti iz razloga nezadovoljstva visinom odobrenih sredstava.

Prigovor se podnosi Povjerenstvu neposredno u pisanom obliku, poštom ili usmeno na zapisnik, koje će preispitati navode prigovora te ga uputiti Općinskom načelniku, koji uzimajući u obzir sve okolnosti slučaja, donosi odluku o prigovoru.

Odluka Općinskog Načelnika o prigovoru je konačna.

Rok za donošenje odluke o prigovoru je 8 dana od dana zaprimanja prigovora.

Svi prijavitelji kojima su odobrena financijska sredstva dužni su ista koristiti namjenski, te se u slučaju pojave okolnosti zbog kojih nije moguće provesti aktivnosti iz ugovora javiti davatelju financijskih sredstava radi sklapanja aneksa ugovora.

Za sva dodjeljena sredstva bit će u slijedećoj godini potrebi dostaviti izvješće s pratećom dokumentacijom. O navedenom roku Davatelj će pravovremeno javnom objavom na internetskoj stranici Općine izvijestiti korisnike sredstava. Obrazac opisnog i financijskog izvješća objavljen je u sklopu ovog natječaja.

**4.5. Indikativni kalendar natječajnog postupka**

|  |  |
| --- | --- |
| **Faze natječajnog postupka** | **Datum** |
| Objava natječaja | 12.01.2021. |
| Rok za slanje prijava | 15.02.2021. |
| Rok za slanje pitanja vezanih uz natječaj | 15.02.2021. |
| Rok za upućivanje odgovora na pitanja vezana uz natječaj | 15.02.2021. |
| Rok za provjeru propisanih uvjeta natječaja | 30.3.2021. |
| Rok za slanje obavijesti o nezadovoljavanju propisanih uvjeta natječaja | 6.4.2021. |
| Rok za procjenu prijava koje su zadovoljile propisane uvjete natječaja | 5.5.2021. |
| Rok za upit za dostavom dodatne dokumentacije | 9.5.2021. |
| Rok za dostavu tražene dokumentacije | 20.5.2021. |
| Rok za objavu odluke o dodjeli financijskih sredstava i slanje obavijesti prijaviteljima | 5.06.2021. |
| Rok za ugovaranje | 15.6.2021. |

Općina ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici Općine.

**5. Popis natječajne dokumentacije**

*Obvezna natječajna dokumentacija:*

* Tekst javnog natječaja
* Upute za prijavitelje

*Obrasci za prijavu aktivnosti, projekta i/ili programa:*

1. Obrazac opisa aktivnosti
2. Obrazac proračuna aktivnosti
3. Obrazac izjave o nepostojanju dvostrukog financiranja
4. Obrazac izjave o uredno ispunjenim obvezama
5. Obrazac izjave o nekažnjavanju
6. Obrazac izjave o financiranim projektima organizacije iz javnih izvora
7. Obrazac izjave o suglasnosti
8. Popis priloga

DOSTAVITI

1. -, - ,